“สุภามาส ตรีวิศวเวทย์” ลาออกกรรมการผู้จัดการ CKP ตั้ง “ธนวัฒน์” ขึ้นแทน
CKP เผย “สุภามาส ตรีวิศวเวทย์” ลาออกกรรมการผู้จัดการ แต่งตั้ง “ธนวัฒน์ ตรีวิศวเวทย์” ขึ้นแทน มีผล 1 ก.ค.58
11 มิ.ย. 2558

บริษัท ซีเค พาวเวอร์ จำกัด (มหาชน) หรือ CKP ระบุว่า ดร.สุภามาส ตรีวิศวเวทย์ ได้ลาออกจากตำแหน่งกรรมการผู้จัดการ โดยจะมีผลตั้งแต่วันที่ 1 ก.ค.58 เป็นต้นไป ทั้งนี้จะมีการแต่งตั้งนายธนวัฒน์ ตรีวิศวเวทย์ ขึ้นดำรงตำแหน่งกรรมการผู้จัดการ มีผลตั้งแต่วันที่ 1 ก.ค.58
ขณะที่ บริษัทได้แต่งตั้งนายชัยวัฒน์ อุทัยวรรณ์ กรรมการบริษัท ขึ้นเป็นกรรมการบริหาร และเป็นผู้มีอำนาจลงนามผูกพันบริษัท
สำหรับการที่ดร.สุภามาส ลาออกจากตำแหน่งกรรมการผู้จัดการ CKP ในครั้งนี้ ผู้สื่อข่าวมองว่าจะเป็นการลาออกเพื่อที่จะเป็นการเข้าไปดำรงตำแหน่งกรรมการผู้จัดการใหญ่ในบริษัท ช.การช่าง จำกัด (มหาชน) หรือ CK แทน
อนึ่ง CK เป็นผู้ถือหุ้นใหญ่ใน CKP ถือหุ้นอยู่จำนวน 29.87%